Diari Oficial de la Generalitat Valenciana


Sumari del DOGV 7637, del 16-10-2015 (2015/8332)

RESOLUCIÓ de 13 de setembre de 2015, del rector de la Universitat de València, per la que es disposa publicar l'ampliació de l'Oferta Pública d'Ocupació per a l'any 2015 relativa a places dels cossos docents universitaris, professorat contractat doctor i investigador doctor/investigadora doctora, per a incloure places de promoció interna al cos de professorat catedràtic d'universitat.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7637

Data del DOGV
:   16-10-2015

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2015/8332


Data del document
:   13-09-2015

Organisme emissor
:   Universitat de València

Tipus de document
:   Resolució

Descriptors 

:   * concurs administratiu

RESOLUCIÓ de 13 de setembre de 2015, del rector de la Universitat de València, per la que es disposa publicar l'ampliació de l'Oferta Pública d'Ocupació per a l'any 2015 relativa a places dels cossos docents universitaris, professorat contractat doctor i investigador doctor/investigadora doctora, per a incloure places de promoció interna al cos de professorat catedràtic d'universitat. [2015/8332]  
La disposició final segona del Reial Decret Llei 10/2015, d'11 de setembre (BOE 12.09.2015), pel que es concedeixen crèdits extraordinaris i suplements de crèdit en el pressupost de l'Estat i s'adopten mesures en matèria d'ocupació pública i d'estímul a l'economia, modifica els articles 62, 63 i 64 de la Llei Orgànica 6/2001, de 21 de desembre, d'Universitats i declara, en la seua exposició de motius, que es tracta de mesures dirigides a estimular la promoció i la mobilitat del personal docent i investigador que es justifiquen en la urgent necessitat de procedir a la seua implantació en el curs acadèmic 2015/2016, ja començat.  
  
L'apartat 2 de l'article 62 de l'esmentada llei orgànica inclou un paràgraf on s'estableix que les Universitats podran convocar places per promoció interna, prèvia dotació pressupostària, per a l'accés al cos de catedràtics/catedràtiques d'universitat i que aquestes places no podran superar el nombre màxim de places que siguen objecte d'oferta d'ocupació pública de torn lliure, en eixe mateix any, per a l'accés als cossos docents de l'article 56. Les places es convocaran per a funcionaris o funcionàries de carrera del cos de professors i professores titulars d'universitat o de l'escala d'investigadores i investigadors científics dels organismes públics d'investigació, que hagen prestat, com a mínim, dos anys de serveis efectius baix aqueixa condició, sempre que estiguen acreditats o acreditades per al cós docent de catedràtics/catedràtiques d'universitat.  
D'altra banda, l'article 21 Uno. 3 de la Llei 36/2014, de 26 de desembre, de Pressupostos Generals de l'Estat per a l'any 2015, disposa que no computaran dins del límit màxim de places derivat de la taxa de reposició d'efectius, aquelles places que es convoquen per a la seua provisió mitjançant processos de promoció interna.  
Atenent que per acords del Consell de Govern 68/2015, de 28 d'abril, i 124/2015, de 30 de juny es va aprovar l'Oferta Pública d'Ocupació de la Universitat de València per a l'any 2015 comprensiva de les places dels cossos docents universitaris, professorat contractat doctor i investigador doctor/investigadora doctora que han de ser objecte de convocatòria pública dins del límit del 50 % de la taxa de reposició d'efectius, establerta per la Llei de Pressupostos Generals de l'Estat per a l'any 2015.  
Atenent que en l'esmentat document es van incloure tres places per a l'accés al cos de professors i professores titulars d'universitat i dues places per a l'accés al cos de catedràtics i catedràtiques d'universitat i donat que es compta amb la deguda consignació pressupostària.  
  
En execució de l'acord 201/2015, de 29 de setembre, del Consell de Govern i en exercici de les competències atribuïdes per l'article 94 dels Estatuts de la Universitat de València, aprovats per Decret 128/2004, de 30 de juliol, del Consell de la Generalitat (DOCV 8213, 3 d'agost), modificats per Decret 45/2013, de 28 de març, del Consell (DOCV 6994, 2 de abril), aquest Rectorat resol:  
Publicar en el Diari Oficial de la Comunitat Valenciana la incorporació de cinc places per a la promoció al cos de catedràtics i catedràtiques d'universitat en l'Oferta Pública d'Ocupació de la Universitat de València per a l'any 2015, relativa a places dels cossos docents universitaris, professorat contractat doctor i investigador doctor/investigadora doctora, la qual ha de incloure les places que consten en l'Annex d'aquesta resolució.  
Les dites places es proveiran mitjançant concurs públic, d'acord amb les disposicions de l'article 62.2 de la Llei Orgànica 6/2001, de 21 de desembre, d'Universitats.  
Contra aquesta resolució, que esgota la via administrativa, es podrà interposar potestativament el recurs de reposició davant el rector, en el termini d'un mes, o be directament el recurs contenciós administratiu, davant els òrgans de la jurisdicció contenciosa-administrativa de la Comunitat Valenciana, en el termini de dos mesos. Ambdós terminis es computaran des del dia següent de la publicació d'aquesta resolució al Diari Oficial de la Comunitat Valenciana.  
  
València, 13 de setembre de 2015. - El rector: Esteban Jesús Morcillo Sánchez.  
  
  
ANNEX  
Ampliació de l'oferta pública d'ocupació de la Universitat de València per a l'any 2015 relativa a places dels cossos docents universitaris, professorat contractat doctor i investigador/a doctor/a  
  
Promoció interna  
Cinc places de professor/a catedràtic/a d'universitat.